*Kivonat a Jászberény Városi Önkormányzat Képviselő-testületének 2019. április 10-én megtartott ülése jegyzőkönyvéből*

**Jászberény Városi Önkormányzat Képviselő-testületének**

**9/2019. (IV. 10.) önkormányzati rendelete**

**egyes önkormányzati rendeletek módosításáról**

A Jászberény Városi Önkormányzat Képviselő-testülete az 1. §, a 2. § és a 3. § tekintetében az Alaptörvény 32. cikk (2) bekezdésében meghatározott eredeti jogalkotói hatáskörben,

a 4. § tekintetében a választási eljárásról szóló 2013. évi XXXVI. törvény 144. §-ban kapott felhatalmazás alapján,

az 1. § tekintetében a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 3. § (1)-(2) bekezdésében meghatározott feladatkörében eljárva,

a 2. § tekintetében a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 54. §-ában meghatározott feladatkörében eljárva,

a 3. § tekintetében a Magyarország helyi önkormányzatairól szóló 2011. évi CLXXXIX. törvény 6. § b) pontjában meghatározott feladatkörében eljárva,

a 4. § tekintetében az Alaptörvény 32. cikk (1) bekezdés a) pontjában meghatározott feladatkörében eljárva

a következőket rendeli el:

1. **§**
2. **Az önkormányzat tulajdonában lévő lakások és nem lakás céljára szolgáló helyiségek bérletének szabályairól, a lakbérek mértékének megállapításáról szóló 22/2011. (VI. 9.) önkormányzati rendelet** **(a továbbiakban: Ör1.) Bevezető részében** az **„***Alkotmány 44/A. § (2) bekezdésében kapott felhatalmazás alapján”* **szövegrész helyébe** az„*Alaptörvény* *32. cikk (2) bekezdésében meghatározott eredeti jogalkotói hatáskörében eljárva”* **szöveg lép.**
3. **Az Ör1. 16. § (8) bekezdése helyébe a következő rendelkezés lép:**

„(8) A bérbeadót *15 napos felmondási idő* illeti meg; ha bérlő a lakást fentiek ellenére albérletbe adja vagy a bérleti joggal egyébként a rendelet rendelkezéseibe ütköző módon rendelkezik; vagy 3 havi vagy ezt meghaladó mértékű bérleti, vagy közüzemi díj tartozását a JVV NZrt. írásbeli felszólítása ellenére sem rendezi és nem vesz részt a 19/A. § szerinti adósságrendezési eljárásban.

1. **§**
2. **Az önkormányzat tulajdonában álló lakások és nem lakás céljára szolgáló helyiségek elidegenítéséről szóló 21/2012.(IV. 12.) önkormányzati rendelet (a továbbiakban: Ör2.) 1. melléklet 3.1.3. pontja helyébe a következő rendelkezés lép:**

*„*A versenytárgyalás módjáról (nyilvános vagy zártkörű) a képviselő-testületnek a kiírásról történő döntés alkalmával rendelkeznie kell. A versenytárgyalás formájáról (egy vagy többfordulós), valamint az alternatív ajánlat lehetőségéről – a képviselő-testület eltérő döntésének hiányában – 3.3.2. pontban meghatározott *munkacsoport* jogosult dönteni.*”*

1. **Az Ör.2. 1. melléklet 3.3.2. pontja helyébe a következő rendelkezés lép:**

*„*A pályázatok összeállítására, közzétételére, a pályázatokkal kapcsolatos egyéb teendők ellátására, valamint a benyújtott ajánlatok felbontására – a Képviselő-testület eltérő rendelkezése hiányában – a Gazdasági és Tulajdonosi, a Városfejlesztési és az Ügy- és Közrendi Bizottság elnökeiből álló *előkészítő és bíráló munkacsoport* jogosult, akik maguk közül választanak elnököt. A pályázat eredményére, az ajánlatok érvényességére vonatkozó javaslatot tartalmazó előterjesztést – a Képviselő-testület eltérő rendelkezése hiányában – a *munkacsoport* elnöke terjeszti a Képviselő-testület elé. A *munkacsoport* titkári feladatait a jegyző által kijelölt köztisztviselő látja el. *”*

1. **§**

**A Szakképzési Ösztöndíj Programról szóló 49/2013. (XII. 12.) önkormányzati rendelet (a továbbiakban: Ör.3.) 3. § (3) bekezdés helyébe a következő rendelkezés lép:**

„(3) Az 1-2. § szerinti pályázatok elbírálásáról a polgármester dönt a Humán Erőforrás Bizottság elnökéből, a Gazdasági és Tulajdonosi Bizottság elnökéből és polgármester által megjelölt egyéb meghívott tagból álló *munkacsoport* véleményének kikérésével.”

1. **§**

**Hatályát veszti a választási plakátok elhelyezéséről szóló 50/2013.(XII. 12.) önkormányzati rendelet.**

1. **§**

**Ez a rendelet a kihirdetését követő napon lép hatályba.**

**Kelt:** Jászberény Városi Önkormányzat Képviselő-testületének 2019. április 10-én tartott ülésén**.**

***Dr. Szabó Tamás s.k. Dr. Gottdiener Lajos s.k.***

***polgármester jegyző***